Badachoso provincija
Badachoso provincija (isp. Provincia de Badajoz) – Ispanijos provincija pietinėje Estremadūroje. Apima Gvadianos vidurupio slėnį. Plotas 21 766 km². 692 137 gyventojai (2010 m. duomenys). Administracinis centras – Badachosas. Ribojasi su Kasereso, Toledo, Siudad Realio, Kordobos, Sevilijos ir Huelvos provincijomis. Vakaruose turi pasienio ruožą su Portugalija.